turjo4nis/wikipedia-bn-dump-20250701 huggingface dataset:
বিবেকানন্দ কলেজ, ঠাকুরপুকুর

বিবেকানন্দ কলেজ হল ভারতের পশ্চিমবঙ্গ রাজ্যের রাজধানী কলকাতা শহরে অবস্থিত একটি কলেজ। ১৯৫০ সালে বড়িশা কলেজ নামে এই কলেজ প্রতিষ্ঠিত হয়। এটি কলকাতা বিশ্ববিদ্যালয় কর্তৃক অনুমোদিত।

১৯৫৬ সালের জুন মাসে বিবেকানন্দ কলেজ সরকারি সাহায্যপ্রাপ্ত কলেজ এবং একটি ডিগ্রি কলেজের মর্যাদা পায়। এই সময়েই স্বামী বিবেকানন্দের নামানুসারে এই কলেজের নামকরণ করা হয় 'বিবেকানন্দ কলেজ'। স্থানাভাব হেতু ১৯৫৯ সালে এই কলেজ বড়িশা থেকে ঠাকুরপুকুরে স্থানান্তরিত হয়। কলেজের পূর্বতন ভবনটি বর্তমানে বিবেকানন্দ কলেজ ফর উইমেনের ভবন।

বিভাগ
বিজ্ঞান বিভাগ: জৈব রসায়ন, উদ্ভিদবিদ্যা, রসায়ন, কম্পিউটার বিজ্ঞান, অর্থনীতি, ইলেকট্রনিকস, পরিবেশ বিজ্ঞান, ভূগোল, গণিত, পদার্থবিদ্যা, পরিসংখ্যান ও প্রাণিবিদ্যা।
বাণিজ্য বিভাগ: অ্যাকাউন্টিং ও ফিন্যান্স।
কলা বিভাগ: বাংলা, ইংরেজি, ইতিহাস, সাংবাদিকতা ও মাস কমিউনিকেশন, দর্শন, রাষ্ট্রবিজ্ঞান ও সংস্কৃত।

কলা বিভাগে বিভিন্ন বিষয়ে সাম্মানিক স্তরে আসন সংখ্যা : জেনারেল ক্যাটাগরি

বাংলা ৩৯
ইংলিশ ৪০
ইতিহাস ২৭
দর্শন ৩০
রাষ্ট্রবিজ্ঞান ২৭
সাংবাদিকতা ৫৫
সংস্কৃত 
রাষ্ট্রবিজ্ঞান

শিক্ষাপ্রাঙ্গন
এই কলেজটি কলকাতার ঠাকুরপুকুর অঞ্চলে অবস্থিত। এটির শিক্ষাপ্রাঙ্গনের আয়তন ১০ একর। এখানে তিনটি বিভাগীয় ভবন, নিজস্ব খেলার মাঠ, জলাশয় ও জিম রয়েছে।

সম্মান
২০১৪ সালে এই কলেজটি ইন্ডিয়া টুডে পত্রিকা-এ.সি. নিয়েলসন সমীক্ষায় কলকাতার ১ নং জাতীয় স্তরের ২৮ নং সায়েন্স কলেজের এবং ২০১৫ সালে রেডি রেকনার ২০১৫ র‍্যাঙ্ক ইন সায়েন্স ইন্ডিয়া টুডে সার্ভেতে জাতীয় স্তরে ৪১ নং সায়েন্স কলেজের মর্যাদা পায়।

আরও দেখুন 
 ভারতের শিক্ষা ব্যবস্থা
 পশ্চিমবঙ্গের শিক্ষা ব্যবস্থা

তথ্যসূত্র

বহিঃসংযোগ

 

কলকাতার বিশ্ববিদ্যালয় ও কলেজ
কলকাতা বিশ্ববিদ্যালয় কর্তৃক অনুমোদিত শিক্ষাপ্রতিষ্ঠান
১৯৫০-এ প্রতিষ্ঠিত শিক্ষাপ্রতিষ্ঠান
কলকাতা বিশ্ববিদ্যালয়ের অধিভুক্ত
১৯৫০-এ পশ্চিমবঙ্গে প্রতিষ্ঠিত
নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
রিঙ্কু রাজগুরু

রিঙ্কু রাজগুরু একজন মারাঠি চলচ্চিত্র অভিনেত্রী। তার প্রথম এবং অন্যতম চলচ্চিত্র সৈরাট এর মাধ্যমে তিনি পরিচিতি পান।  সৈরাট চলচ্চিত্রে তাকে দেখা গিয়েছে নবাগত আকাশ থোসার এর সাথে।  সে বর্তমানে জিজামাতা কন্যা প্রশালা বিদ্যালয়ে ১০ম শ্রেনীতে পড়ে।  সে চলচ্চিত্রটির পরিচালক নাগরাজ মাঞ্জুলে এর সাথে দেখা করে ২০১৩ সালে এবং নাগরাজ তাকে চলচ্চিত্রটির অডিশন দেওয়ার কথা বলে।  রিঙ্কু সৈরাট চলচ্চিত্রে অভিনয়ের জন্য ৬৩তম জাতীয় চলচ্চিত্র পুরস্কার এ বিশেষ উল্লেখে পুরস্কার পায় ।

চলচ্চিত্র তালিকা

|}

ছোট পর্দায় উপস্থিতি

 চালা হাওয়া ইয়ু দিয়া তে স্বভূমিকায়
 দ্য কপিল শর্মা শো তে স্বভূমিকায়
 সো ইউ থিনক ইউ ক্যান ডান্স এ স্বভূমিকায়

পুরস্কার
 ৬৩ তম জাতীয় চলচ্চিত্র পুরস্কার বিশেষ উল্লেখে(পূর্ণদৈর্ঘ্য চলচ্চিত্র) সৈরাট চলচ্চিত্রের জন্য।

তথ্যসূত্র

বহিঃসংযোগ
 

হিন্দি চলচ্চিত্র অভিনেত্রী
মারাঠি চলচ্চিত্র অভিনেত্রী
ভারতীয় চলচ্চিত্র অভিনেত্রী
জীবিত ব্যক্তি
Marathi actors
People from Solapur district
আকলুজের ব্যক্তি
২০০১-এ জন্ম
পরগট সিং

পরগট সিং (জন্ম ৫ মার্চ, ১৯৬৫) হলেন একজন ভারতীয় হকি প্লেয়ার পরবর্তী সময়ে তিনি রাজনীতিতে অংশগ্রহণ করেন। তিনি ছিলেন ভারতের প্রাক্তন হকি প্লেয়ার  যিনি ফুল ব্যাক হিসেবে খেলতেন। তাকে সে সময় বিশ্বের সেরা ডিফেন্ডার হিসেবে বিবেচনা করা হত। ১৯৯২ সালে বারসেলোনা অলিম্পিক এবং ১৯৯৬ সালের আটলান্টা অলিম্পিকে তিনি ভারতের পুরুষ হকি দলকে নেতৃত্ব দেন। রাজনীতিতে প্রবেশের আগে তিনি পাঞ্জাব পুলিশে চাকুরি করেন।

চ্যাম্পিয়নস ট্রফি

১৯৮৫ (পার্থ) 

ভারত বনাম জার্মানি : ম্যাচের একটা সময় স্কোর ছিল ভারত-১,জার্মানি -৫, এর পরের এই তরুন খেলোয়াড় শেষ ৬ মিনিটে ৫ টি গোল করেন। ম্যাচটি ড্র হলেও এই ফলাফল পারগাত সিংকে প্রতিটি ভারতীয় তাদের মনে যায়গা করে দেয়।

১৯৮৬ (করাচি) 

তার পূর্ববর্তী সাফল্য না থামতেই জার্মানির মত হল্যান্ডের সাথে তার দারুণ খেলা উপহার দিল। এবং ৩-২ এ ভারত ম্যাচটি জিতল।

রাজনৈতিক জীবন 
সিং-কে জলন্ধর ক্যান্টনমেন্ট এর বিধান সভার জন্য মনোনীত করা হয় এবং সেখানে কংগ্রেসের জাগবীর ব্রার-কে হারিয়ে তিনি জয় লাভ করেন।

সম্মান 

তাকে জালান্ধারের সুরজিত সিং হকি টুর্নামেন্ট এর ভাইস প্রেসিডেন্ট করা হয়।

পুরস্কার

তথ্যসূত্র 

১৯৬৫-এ জন্ম
জীবিত ব্যক্তি
পাঞ্জাবি ব্যক্তি
অর্জুন পুরস্কার প্রাপক
ভারতীয় শিখ
ক্রীড়ায় পদ্মশ্রী প্রাপক
পাঞ্জাব (ভারত) বিধানসভার সদস্য ২০১২-২০১৭
ভারতীয় ক্রীড়াবিদ-রাজনীতিবিদ
ভারতীয় পুরুষ ফিল্ড হকি খেলোয়াড়
এশিয়ান গেমসে রৌপ্যপদক বিজয়ী ভারতীয়
এশিয়ান গেমসে ব্রোঞ্জপদক বিজয়ী ভারতীয়
১৯৮৬ এশিয়ান গেমসের পদক বিজয়ী
১৯৯০ এশিয়ান গেমসের পদক বিজয়ী
ভারতের অলিম্পিক ফিল্ড হকি খেলোয়াড়
পাঞ্জাব (ভারত) বিধানসভার সদস্য ২০১৭-২০২২
২০১৩ সালের বাংলাদেশী চলচ্চিত্রের তালিকা

২০১৩ সালে বাংলাদেশে মুক্তিপ্রাপ্ত চলচ্চিত্রের তালিকা।

মুক্তিপ্রাপ্ত চলচ্চিত্রসমূহ

আরও দেখুন 
 ২০১২ সালের বাংলাদেশী চলচ্চিত্রের তালিকা
 ২০১৪ সালের বাংলাদেশী চলচ্চিত্রের তালিকা
 ঢালিউড

তথ্যসূত্র

বহিঃসংযোগ 
 আইএমডিবিতে ২০১৩ সালের বাংলাদেশী চলচ্চিত্রের তালিকা

বছর অনুযায়ী বাংলাদেশী চলচ্চিত্রের তালিকা
২০১৩-এ বাংলাদেশ
মালাগা

মালাগা (, ) হচ্ছে একটি পৌরসংঘ , মালাগা প্রদেশের রাজধানী।২০১৩ তে এর জনসংখ্যা ৫৬৮,৪৭৯ জন।

মালাগার রয়েছে ২৮০০ বছরের র্দীঘ ইতিহাস,এটি পৃথিবীর সবচেয়ে পুরান শহর গুলোর অন্যতম।২১৮ খ্রিষ্টপূর্ব থেকে রোমান সম্রাট এটি শাসন করে আসছে। তখন থেকেই এটি রোমান সাম্রাজ্য এর অর্ন্তভুক্ত হয়। এটি ৮০০ বছর মুসলিম শাসনাধীন ছিল, ১৪৮৭ তে এটি মুসলিম শাসন হারায়। এর ইতিহাস ঘাটলে ৩০০০ বছরের ইতিহাস ও লক্ষ্য করা যায়।

এটি ইউরোপের গুরুত্বপূর্ণ সাংষ্কৃতিক শহর হিসেবে এ বিবেচিত হয়।

বিশিষ্ট চিত্রশিল্পী পাবলো পিকাসো, হিব্রু কবি সোলেমন ইবনে গোবিরল এবং অভিনেতা এন্টানিও বান্দেরাস মালাগায় জন্মগ্রহণ করেন। মালাগার গুরুত্ববাহী ব্যবসায় খাত হচ্ছে পর্যটন,নির্মাণ এবং প্রযুক্তি সেবা

ইতিহাস

জলবায়ু

জনসংখ্যা উপাত্ত

২০১৩ হিসাব অনুযায়ী এখানে ৫৬৮,৪৭৯ জন বসবাস করেছিল।

১৯৭০ থেকে এখানের উপযোগী আবহাওয়ার ফলে ব্রিটিশ ও জার্মান লোকজন এখানে বসবাস শুরু করেন।  ফলে এখানের জনসংখ্যা বাড়তে থাকে। অধিকাংশ বিদেশি সমুদ্র তীরবর্তী স্থানে বসবাস করা শুরু করে।

তথ্যসূত্র

বহিঃসংযোগ

 
স্পেনের শহর
স্পেনের প্রাদেশিক কলোনি
রোমান স্থাপত্য
স্পেনের পর্যটন
জনসংখ্যাবহুল শহর
প্রাচীন নগর
ঐতিহাসিক ইহুদি সম্প্রদায়
খ্রিস্টপূর্ব ৮ম শতাব্দীতে প্রতিষ্ঠিত জনবহুল স্থান
অলিম্পিকে নেদারল্যান্ডস

নেদারল্যান্ডস প্রথম অলিম্পিক গেমসে অংশগ্রহণ করে ১৯০০ সালে এবং ১৯০৪ গেমস বাদে প্রতিটি গ্রীষ্মকালীন অলিম্পিক গেমসে অংশগ্রহণ করেছে। যদিও তারা ১৯৫৬ মেলবোর্ন গেমস হাঙ্গেরির উপর সোভিয়েত ইউনিয়নের হামলার বিরোধিতা স্বরুপ বয়কট করেছিল কিন্তু স্টোকহোমে অনুষ্ঠিত ঘোড়দৌড় ইভেন্টে অংশগ্রহণ করেছিল।

নেদারল্যান্ডের ক্রীড়াবদগন এ পর্যন্ত গ্রীষ্মকালীন অলিম্পিক গেমসে ২৬৬ টি পদক জিতেছে, বেশি পদক বিজয়ী ক্রীড়া হলো সাঁতার ও সাইকেল চালনা এবং শীতকালীন অলিম্পিক গেমসে ১১০ টি পদক জিতেছে, যার ১০৫টিই স্পীড স্কেটিংয়ে।

স্বাগতিক গেমস 
নেদারল্যান্ড একটি গ্রীষ্মকালীন গেমস আয়োজনের সুযোগ পেয়েছে।

পদক তালিকা

গ্রীষ্মকালীন গেমস অনুযায়ী পদক

শীতকালীন গেমস অনুযায়ী পদক

গ্রীষ্মকালীন গেমস অনুযায়ী পদক

শীতকালীন ক্রীড়া অনুযায়ী পদক

আরও দেখুন 
 ডাচ্ সাইক্লিস্টদের তালিকা
 অলিম্পিক গেমসে ডাচ্ পতাকাবাহীদের তালিকা
 প্যারালিম্পিকে নেদারল্যান্ড

বহিঃসংযোগ
বুসান

বুসান (부산 বা 釜山 (কোরিয়ান উচ্চারণ:
[Pusan]), আনুষ্ঠানিকভাবে বুসান
মেট্রোপলিটন সিটি), প্রায় 3.6 মিলিয়ন জনসংখ্যা নিয়ে বুসান দক্ষিণ কোরিয়ার সিওলের পর
দ্বিতীয় বৃহত্তম শহর। গিমহাই এবং গিয়ংসাঙ
এর সংলগ্ন শহর সহ বুসান মহানগর এলাকার জনসংখ্যা প্রায় ৪.৬ মিলিয়ন. বুসান শহর কোরিয়ান উপদ্বীপের পূর্বে
সবচেয়ে উপরে অবস্থিত। এটি দক্ষিণ
কোরিয়ার বৃহত্তম শিল্প এলাকা,
"দক্ষিণ-পূর্ব অর্থনৈতিক জোন" (যা
বুসান, সিউল ও দক্ষিণ গিয়ংসাঙ
প্রদেশ অন্তর্ভুক্ত) মধ্যে অবস্থিত, শহর
অঞ্চলের সাংস্কৃতিক শিক্ষা ও
অর্থনৈতিক কেন্দ্র। এটি দক্ষিণ
কোরিয়ার বৃহত্তম বন্দর নগরী ও কার্গো টনেজ দ্বারা বিশ্বের পঞ্চম ব্যস্ততম
সমুদ্র বন্দর।  প্রশাসনিকভাবে এটা
একটি মেট্রোপলিটান সিটি হিসেবে 
মনোনীত করা হয়। বুসান মেট্রোপলিটন
এলাকায় ১৫টি প্রধান প্রশাসনিক জেলা
ও একটি একক কাউন্টি হিসেবে বিভক্ত করা হয়।
বুসান ২০০২এশিয়ান গেমস এবং ২০০৫এপেক কোরিয়া আয়োজক শহর ছিল বুসান শহর এছাড়া
২০০২ সালের ফিফা বিশ্বকাপের জন্য
আয়োজক শহরগুলোর অন্যতম ছিল, এবং
কোরিয়াতে আন্তর্জাতিক সনদের
জন্য একটি কেন্দ্র।  বুসানে কোরিয়ার বৃহত্তম সমুদ্র
সৈকত এবং দীর্ঘতম নদী রয়েছে।

জলবায়ু

ধর্ম

২০০৫-এর হিসেবে বুসানের জনসংখ্যার ৩৯.২% বৌদ্ধ, ১৭.৮% খ্রিষ্টান,১০.৪% প্রোটেস্টট্যান্টিজম এবং ৭.৪ % ক্যাথলিক ধর্মের অনুসারী।  জনসংখ্যার ৪৩% মানুষ ধর্মে বিশ্বাস করে নাহ।

তথ্যসূত্র

বহিঃসংযোগ

দক্ষিণ কোরিয়ার শহর
এশিয়ার শহর
খালিস্তান জিন্দাবাদ বাহিনী

খালিস্তান জিন্দাবাদ বাহিনী সংক্ষেপে (KZF) একটি  সংগ্রামী দল, এবং খালিস্তান আন্দোলনের  অংশ, যারা সশস্ত্র সংগ্রামের মাধ্যমে খালিস্তান নামে শিখ জাতির স্বদেশ গঠনের জন্য আন্দোলনরত সংগ্রামী বাহিনী।

সংগঠন এবং সক্রিয়তা
খালিস্তান জিন্দাবাদ বাহিনীর প্রধান কর্মকর্তা রণজিৎ সিং নীতা, যিনি একজন কাশ্মীরি শিখ। ২০০৮ সালে ভারত সরকার তাকে ভারতের প্রথম ২০ জন দাগী আসামি হিসেবে ঘোষণা করে।

বহিনীর শক্তি এবং স্ট্রাইকিং ক্ষমতা এখনও অজানা, কিন্তু বলা হয় যে খালিস্তান জিন্দাবাদ বাহিনীটি কাশ্মীরের অন্যান্য জঙ্গি গোষ্ঠীগুলোকে সহায়তার জন্য গঠন করা হয়। ২০০৫ সালের ডিসেম্বরে ইউরোপীয় সংঘ ও সংঘের ২৫টি সদস্য রাষ্ট্র খালিস্তান জিন্দাবাদ বাহিনীটিকে একটি সন্ত্রাসী সংগঠন হিসেব শ্রেণীভুক্ত করে। এক প্রতিবেদনে বলা হয় যে, "খালিস্তান জিন্দাবাদ বাহিনী ২০০৮ সাল পর্যন্ত সক্রিয় ছিল"।

মে, ২০০৯ সালে অস্ট্রিয়ার ভিয়েনায় গুরুদুয়ারা নানাকসরে পরিচালিত আক্রমণে খালিস্তান জিন্দাবাদ বাহিনীর সম্পৃক্ততার বিষয়ে দাবী করার পাশাপাশি অস্বীকার করা হয়।
এতে ডেরা সাচ খন্দের নেতা রামা নন্দ নিহত হন ও ১৭জন আহত হয়। এ ঘটনার প্রেক্ষিতে ভারতের উত্তরাংশে ব্যাপক দাঙ্গা ছড়িয়ে পড়েছিল।

তথ্যসূত্র

শিখ ধর্মের সঙ্গে যুক্ত দায়িত্বপ্রাপ্ত সন্ত্রাসী সংগঠন
জাতীয় মুক্তি আন্দোলন
ইউরোপীয় সংঘ দ্বারা সন্ত্রাসী হিসেবে মনোনীত সংগঠন
ভারতে সন্ত্রাসী হিসেবে মনোনীত সংগঠন
এশিয়ায় সন্ত্রাসী হিসেবে মনোনীত সংগঠন
শিখ সন্ত্রাসবাদ
জাতীয় স্বাধীনতা আন্দোলন
হিন্দুবিদ্বেষী মনোভাব
ভারত কর্তৃক সন্ত্রাসী হিসেবে চিহ্নিত সংগঠন
এশিয়া ভিত্তিক সন্ত্রাসী হিসাবে চিহ্নিত সংগঠন
মনুসংহিতা

মনুসংহিতা বা মনুস্মৃতি বৈদিক সনাতন ধর্মালম্বী অনুসারীদের অনুশাসনে ব্যবহৃত মুখ্য এক স্মৃতিগ্রন্থ। শাস্ত্রে অনেকগুলো মনুর উল্লেখ পাওয়া যায় যেমন প্রাচেতসেন মনু (মহাভারত), বৈবস্বত মনু ইত্যাদি। বর্তমানে এ নামে প্রচলিত যে গ্রন্থটি পাওয়া যায় তা মোট ১২ প্রকরণে বিভক্ত এবং ২৬৮৩ পঙ্‌ক্তি বা শ্লোকের বেশ বড়সড় সংকলন।

রচক ও রচনাকাল 
গ্রন্থটির নামেই রচনাকারী উপস্থিত। হিন্দুধর্মের প্রাচীনতম গ্রন্থ ঋগ্বেদের এক মন্ত্রদ্রষ্টা ঋষি মনুর উল্লেখ পাওয়া যায় যিনি এককভাবে ৪, যৌথভাবে ২ ও বৈকল্পিকভাবে ১  সূক্ত রচনা করেছিলেন। মন্যু নামের আরেক ঋষিকেও ২ সূক্তের মন্ত্রদ্রষ্টা ঋষি হিসেবে উল্লেখ পাওয়া   এ মনু যদি মনুস্মৃতি বা মনুসংহিতার রচয়িতা হয়ে থাকেন তাহলে তার সময়কাল ন্যূনতম ২০০০ খ্রিপূ । ঋগ্বেদের পরে ব্রাহ্মণ, প্রাতিশাখ্য ও আরণ্যক কাল পেরিয়ে এমন ব্যক্তিনামাঙ্কিত অনুশাসনসূত্রাদি গ্রন্থিত হয়েছে যেগুলো আসলে বেদ-অনুসরণের নিমিত্তে রচিত শিক্ষা, কল্প, ব্যাকরণ, নিরুক্ত, ছন্দ ও  জ্যোতিষের অন্তর্ভুক্ত কল্প শ্রেণীর শ্রৌত- , গৃহ্য- , ধর্ম- ও শূল্ব-সূত্রাদির সংকলন ।

অন্তর্ভুক্ত বিষয়াদি 
মানুষকে অনুশাসিত করার সূত্র বা নীতিই এর মুখ্য আলোচ্য বিষয় হলেও সৃষ্টির আদি থেকে বর্তমান আরো বিষয়ও মনু ঋষি তার স্মৃতি বা সংহিতায় আলোচনা করেছেন ।

অধ্যায়বিন্যাস
মনুসংহিতা ২৬৮৩ পঙ্‌ক্তি বা শ্লোক নিয়ে ১২ অধ্যায়ে বিভক্ত।
 ১ সৃষ্টিরহস্যবিজ্ঞান প্রকরণ (১১৯ পঙ্‌ক্তি বা শ্লোক)
 ২ ধর্মানুষ্ঠান প্রকরণ (২৪৯ পঙ্‌ক্তি)
 ৩ ধর্মসংস্কার প্রকরণ (২৮৬ পঙ্‌ক্তি)
 ৪ ব্রহ্মচর্য্য-গার্হস্থ্যাশ্রমধর্ম প্রকরণ (২৬০ পঙ্‌ক্তি)
 ৫ অশৌচবিধিবিধান প্রকরণ (১৬৯ পঙ্‌ক্তি)
 ৬ বানপ্রস্থ প্রকরণ (৯৭ পঙ্‌ক্তি)
 ৭ রাজ্যনিয়ন্ত্রণ প্রকরণ (২২৬ পঙ্‌ক্তি)
 ৮ রাষ্ট্রনীতি প্রকরণ (৪২০ পঙ্‌ক্তি)
 ৯ ব্যাবহারিকধর্ম প্রকরণ (৩৩৫ পঙ্‌ক্তি)
 ১০ সামাজিকনীতি প্রকরণ (১৩০ পঙ্‌ক্তি)
 ১১ প্রায়শ্চিত্ত-সিদ্ধান্ত প্রকরণ (২৬৬ পঙ্‌ক্তি)
 ১২ মোক্ষধর্ম প্রকরণ (১২৬ পঙ্‌ক্তি)

আরও দেখুন 
হিন্দুধর্ম হিন্দুশাস্ত্র
বেদ 
ঋগ্বেদ
সামবেদ
যজুর্বেদ
অথর্ববেদ
শ্রীমদ্ভগবদ্গীতা 
ব্রহ্মসূত্র

তথ্যসূত্র 

হিন্দু ধর্মগ্রন্থ
ধর্মশাস্ত্র
হিন্দু আইন
প্রাচীন ভারতীয় আইন
গোকুল

গোকুল হল ভারতের উত্তরপ্রদেশ রাজ্যের মথুরা জেলার অন্তর্গত একটি পুরসভা। এই শহরটি মথুরা শহর থেকে ১৫ কিলোমিটার দক্ষিণ-পূর্বে অবস্থিত। হিন্দুরা বিশ্বাস করেন যে, কৃষ্ণ তার ছেলেবেলা গোকুলে কাটিয়েছিলেন।

ভূগোল
গোকুল শহরটি অক্ষ-দ্রাঘিমাংশে অবস্থিত এই শহরের গড় উচ্চতা সমুদ্রপৃষ্ঠ থেকে ১৬৩ মিটার (৫৩৪ ফুট)।

জনপরিসংখ্যান
ভারতের ২০০১ সালের জনগণনা অনুসারে, গোকুল শহরের জনসংখ্যা ৪০৪১। জনসংখ্যার ৫৫% পুরুষ এবং ৪৫% নারী। গোকুলের সাক্ষরতার গড় হার ৬০%। এটি জাতীয় গড়ের (৫৯.৫%) চেয়ে বেশি। পুরুষ সাক্ষরতার হার ৬৮% এবং নারী সাক্ষরতার হার ৪৯%। জনসংখ্যার ১৮% ৮ বছরের কম বয়সী।

তথ্যসূত্র

মথুরা জেলার শহর ও নগর
কৃষ্ণ
উত্তরপ্রদেশের শহর
শ্রীরাধিকাকৃষ্ণাষ্টক

শ্রীরাধিকাকৃষ্ণাষ্টক বা রাধাষ্টক হল একটি স্তোত্র। কথিত আছে যে, এই যিনি এই স্তোত্র পাঠ করেন, তিনি রাধার মাধ্যমে কৃষ্ণকে প্রাপ্ত হন। আটটি শ্লোকে নিবদ্ধ বলে এই স্তোত্রটিকে 'অষ্টক' বলা হয়। বৈষ্ণবরা এই স্তোত্র পাঠ করেন। স্বামীনারায়ণ সম্প্রদায়ের অনুগামীরা এই স্তোত্রটি নিত্য পাঠ করেন। কারণ, সৎসঙ্গী জীবন গ্রন্থে এই স্তোত্রটি পাঠ করার উপদেশ দেওয়া হয়েছে। বোচানসবাসী শ্রীঅক্ষর পুরুষোত্তম স্বামীনারায়ণ সংস্থার সদস্যরা এই স্তোত্রটির প্রকৃত সংস্করণটি পাঠ না করে, অন্য একটি সংস্করণ পাঠ করেন। সেটিকে শ্রীস্বামীনারায়ণাষ্টকম্‌ বলা হয়। এর কারণ, তারা মনে করেন যে, 'বেণু, ব্রজ, বৃন্দাবন, গোপ-গোপী, নন্দ' প্রভৃতি শব্দগুলি স্বামীনারায়ণের সঙ্গে যুক্ত নয়। স্বামীনারায়ণ সম্প্রদায়ের অনুগামীরা অবশ্য মূল স্তোত্রটি নিত্য পাঠ করেন। গুণাতীতানন্দ স্বামী নিজে এই স্তোত্রটি নিত্য পাঠ করতেন এবং সৎসঙ্গী জীবন গ্রন্থে সৎসঙ্গীদের এই স্তোত্রটি নিত্য পাঠ করার উপদেশ দিয়েছেন।

আরও দেখুন
 কৃষ্ণ
 রাধা
 রাধাকৃষ্ণ

তথ্যসূত্র

কৃষ্ণ
স্বামীনারায়ণ সম্প্রদায়
গোপীনাথ

গোপীনাথ (দেবনাগরী: गोपीनाथ) হলেন হিন্দু দেবতা কৃষ্ণের একটি রূপ। তিনি গোপীনাথজি বা গোপীনাথজি মহারাজ নামেও পরিচিত। গোপীনাথ গোপীদের (গোয়ালিনী) দেবতা। হিন্দু পুরাণ অনুসারে, কৃষ্ণ গোপীদের সঙ্গেই বড়ো হয়েছিলেন।

তথ্যসূত্র

বহিঃসংযোগ 
The Original Swaminarayan Sampraday (Gopinathji)

কৃষ্ণের রূপভেদ
স্বামীনারায়ণ সম্প্রদায়
কৃষ্ণের নাম ও উপাধি
বৈষ্ণব সম্প্রদায়
মদনমোহন

মদনমোহন হলেন হিন্দু দেবতা কৃষ্ণের একটি রূপ। কৃষ্ণ এই রূপে সকলকে মুগ্ধ করেন। তার সখী রাধাকে মদনমোহনের মোহিনী বলা হয়। তিনি আধ্যাত্মিক জ্ঞান অনুসন্ধানকারীদের কাছে মদনমোহনকে মোহিত করেন। রাধা হলেন ধ্যানের মাধ্যম। তাকে ছাড়া কৃষ্ণকে পাওয়া যায় না।

তথ্যসূত্র

কৃষ্ণের রূপভেদ
স্বামীনারায়ণ সম্প্রদায়
ঊর্মিলা শ্রাবন্তী কর

ঊর্মিলা শ্রাবন্তী কর (জন্ম ১৮ জুলাই ১৯৯০, টাঙ্গাইল) বাংলাদেশের একজন মডেল, অভিনেত্রী। ২০০৯ সালে লাক্স-চ্যানেল আই সুপারস্টার প্রতিযোগিতায় তিনি পঞ্চম-স্থান লাভ করেন। এই প্রতিযোগিতার মধ্য দিয়েই মিডিয়ায় তার পথ চলা শুরু হয়।

প্রাথমিক জীবন 
১৯৯০ সালের ১৮ জুলাই তিনি টাঙ্গাইলে জন্মগ্রহণ করেন। তার বাবা মৃত অবসরপ্রাপ্ত কর্নেল অনন্ত কর ও মা তৃপ্তী কর। দুই বোন এবং এক ভাইয়ের মধ্যে তিনি দ্বিতীয়। তিনি মাধ্যমিক ও উচ্চমাধ্যমিক পাশ করেছেন চট্টগ্রাম ক্যান্টনমেন্ট পাবলিক স্কুল এন্ড কলেজ থেকে। পরে চট্টগ্রাম বিশ্ববিদ্যালয়ে আইন বিষয়ে স্নাতক সম্পূর্ণ করেন। উর্মিলা ছোটবেলা থেকেই গান শিখেছেন। রবীন্দ্রসংগীতের ওপর ছায়ানট থেকে ডিপ্লোমা করেছেন।

কর্মজীবন 
ঊর্মিলা তার কর্মজীবন শুরু করেন ছোট পর্দার মাধ্যমে। টিভি নাটকে ব্যস্ত শিল্পীদের মধ্যে অন্যতম একজন ঊর্মিলা। ২০১০ সালে তাহের শিপনের নির্দেশনায় জটিল প্রেম নামের একটি নাটকে প্রথম অভিনয় করেন। তিনি বিজ্ঞাপনে মডেলিং করেছেন। সিটিসেল জুম আলট্রা, ডানো, মেরিল বেবি লোশন, বাংলা লায়ন ওয়াইম্যাক্সসহ একাধিক বিজ্ঞাপনে মডেল হয়েছেন।

নাটক 
এক-পর্বের নাটক

 জটিল প্রেম (২০১০)
 মেহমান’ ও রেদওয়ান রনির
 চলো সবাই ডায়েট করি
 সোনার শিকল
 মানিব্যাগ
 চিরকুট
 বৌ কিডন্যাপ
 ভালোবাসার ইতিবৃত্ত
 মাকড়শার জাল
 তুমি মোরে ভুলাইসো
 সার্কেল
 একজন মিমির গল্প
 যোগফল একই
 সম্পর্কের নবায়ন
 সম্পর্কের গল্প
 তাইলে সেই কথাই রইলো
 তবে তাই হোক (২০১৭)

ধারাবাহিক নাটক 

 মমতাজ মহল
 নূরজাহান
 বোয়িং ৭৫৭
 নাগরিক
 ইডিয়টস
 শূন্য সমীকরণ
 অচেনা প্রতিবিম্ব
 অঘটনঘটনপটীয়সী
 বিহাইন্ড দ্যা ট্র্যাপ (২০১৪)
 সানফ্লাওয়ার (২০১৬)
 আয়নাবাজি (২০১৭)
 ভেগাবন্ড
 আস্থা
 বেটার হাফ
 কর্পোরেট
 টাইম
 মেঘে ঢাকা শহর
 একঝাঁক মৃত জোনাকি
 থ্রি সিস্টার্স
 বউ-বিবি-বেগম (২০১৭)

চলচ্চিত্র 

 ফ্রম বাংলাদেশ

ব্যক্তিজীবন 
ঊর্মিলা জয়দেব সিনহা রায় নামে এক ব্যাংক কর্মকর্তাকে বিয়ে করেন। ২০১৪ সালের ১৭ অক্টোবর তাদের আশীর্বাদ হয় তার পরে ২০১৫ সালের এপ্রিল এ তাদের বিয়ে হয়।

তথ্যসূত্র

বহিঃসংযোগ 
 

১৯৯০-এ জন্ম
বাংলাদেশী টেলিভিশন অভিনেত্রী
বাংলাদেশী মডেল
বাঙালি নারী মডেল
বাংলাদেশী হিন্দু
বাঙালি হিন্দু
চট্টগ্রাম বিশ্ববিদ্যালয়ের প্রাক্তন শিক্ষার্থী
চট্টগ্রাম ক্যান্টনমেন্ট পাবলিক কলেজের প্রাক্তন শিক্ষার্থী
বাংলাদেশী অভিনেত্রী
জীবিত ব্যক্তি
পাটিয়ালা শালোয়ার

পাটিয়ালা শালোয়ার অথবা পাতিয়ালা শালোয়ার (পাট্টিয়ান ওয়ালী শালোয়ার নামেও পরিচিত) হল মহিলাদের একধরনের পাজামা, যার উৎপত্তিস্থল হল পাঞ্জাবের উত্তরাংশে অবস্থিত পাতিয়ালা শহর। আগেকার দিনে পাতিয়ালার রাজাদের রাজপোশাক ছিল এই পাতিয়ালা শালোয়ার। পাতিয়ালার সঙ্গে পাঠানি স্যুটের অনেকটা সাদৃশ্য আছে, পাঠানি স্যুটের নিচের অংশ পাতিয়ালার মতোই ঢিলেঢালা  এবং হাঁটু পর্যন্ত লম্বা টপটি কামিজ নামে পরিচিত। বিগত কয়েক দশক ধরে এই পোশাকটিতে বিভিন্ন রকম নতুন ফ্যাশান আনা হয়েছে এবং এটি পুরুষদের পোশাক থেকে মহিলাদের পোশাকে রূপান্তরিত এবং জনপ্রিয় হয়েছে।

বর্ণনা 

পাতিয়ালা পোশাকটি গরমকালে যথেষ্ট আরামদায়ক এবং স্থায়ী, তাই এটি পাঞ্জাব এবং উত্তরভারতের অধিকাংশ মহিলাদেরই অত্যন্ত পছন্দের। খুবই ঢিলেঢালা এবং ভাঁজে ভাঁজে সেলাই থাকার জন্য এই পোশাকটি চমৎকার আরামদায়ক। এর বিশেষত্ব হল এই সেলাই করা কাপড়ের ভাঁজগুলি নিচের দিকে একত্রিত হয়।
পাতিয়ালা শহরের রাজপরিবারের মানুষরা অসংখ্য ভাঁজযুক্ত এই পাতিয়ালা শালোয়ার পরতেন যা পাতিয়ালা শাহী শালোয়াল নামেও পরিচিত। বর্তমানে পাতিয়ালা শালোয়ার পরিধান করা হয় ঐতিহ্যবাহী পাঞ্জাবী শালোয়ার স্যুটের বিকল্প হিসাবে।

পাতিয়ালা শালোয়ারের সঙ্গে কামিজ অথবা টপ 

পাতিয়ালা শালোয়ার বিভিন্ন ধরনের শার্ট (কামিজ) এর সঙ্গে পরা যায়, যেমন খাটো শার্ট, লম্বা শার্ট ইত্যাদি। বর্তমানে অনেক মেয়ে এশিয়া এবং প্রাশ্চাত্যের মিশ্র রূপ দেওয়ার জন্য পাতিয়ালা শালোয়ারের সঙ্গে টি-শার্টও পরেন। তবে সবচেয়ে প্রচলিত এবং ঐতিহ্যবাহী পোশাক হল পাতিয়ালা শালোয়ার এবং খাটো কামিজ।

তথ্যসূত্র

পাঞ্জাবি পোশাক
ভারতীয় পোশাক
পাতিয়ালা
পাঞ্জাবী তন্দুর

পাঞ্জাবী তন্দুর(গুরুমুখী লিপি:ਤੰਦੂਰ; Shahmukhi:تندور) হল একপ্রকারের মাটির উনুন যা ব্যবহার করা হয় পাঞ্জাবী খাবার বানানোর ক্ষেত্রে। পাঞ্জাব এলাকার ঘরে ঘরে রুটি এবং নান তৈরীর প্রথাগত পদ্ধতি হল তন্দুর উনুন এর ব্যবহার।
পাঞ্জাবের মফস্বল অঞ্চলে তন্দুর উনুন সাধারণ ভাবে প্রচলিত। এই উনুন বিভিন্ন রান্নার ক্ষেত্রেও ব্যবহার করা হয় যেমন-তন্দুর-চিকেন।

নক্সা 

পাঞ্জাবী তন্দুর মাটির তৈরী উনুন যার আকৃতি অনেকটা ঘণ্টার মতো, মাটিতে বসানো এবং কাঠ-কয়লা দিয়ে জ্বালানো হয়। এই উনুনে তাপমাত্রা উৎপন্ন প্রায় ৪৮০ডিগ্রী।
আবার এই উনুন মাটির উপরেও বসানো যায়। সিন্ধু উপত্যকা অঞ্চলে পাঞ্জাবী তন্দুর এর মতো সাদৃশ্যপূর্ন উনুন আবিষ্কৃত হয়েছে। যাইহোক, পাঞ্জাবী তন্দুরের ব্যবহার, অবিভক্ত পাঞ্জাবে পাঞ্জাবী রান্নার সাথে সম্পর্কিত।

ব্যবহার 

পাঞ্জাবীরা প্রথাগত ভাবে পাঞ্জাবী তন্দুর ব্যবহার করত রুটি এবং বিভিন্ন ধরনের মাংসের পদ রান্নার জন্য। এই উনুনের ব্যবহার পাঞ্জাব সংস্কৃতির সাথে ওতপ্রোত ভাবে জড়িত যা পাঞ্জাবী লোকগীতির অংশ। ১৯৪৭ সালে পাঞ্জাব বিভাগের পর, এই উনুন ভারতের অন্যান্য অংশের জনপ্রিয় হয়েছে। পাঞ্জাবীরা পশ্চিম পাঞ্জাব থেকে যখন দিল্লীতে পূনঃর্বাসিত হয়, সেখানেও তারা এই পাঞ্জাবী তন্দুরের ঐতিহ্য বহন করেন।

পাঞ্জাবী তন্দুর উনুন এবং পাঞ্জাবী ভাটি উনুনের পার্থক্য 

পাঞ্জাবী তন্দুর উনুন এবং পাঞ্জাবী ভাটি উনুনের মধ্যে পার্থক্য দেখা যায়। পাঞ্জাবী ভাটি উনুন, যা ইট এবং কাদা মাটি দিয়ে তৈরী এবং একদিক খোলা থাকে। পাঞ্জাবী ভাটিগুলির উপর দিকে একটি ধাতব ঢাকনা দিয়ে বন্ধ করা থাকে এবং একটি চোঙ থাকে, তা দিয়ে ধূয়ো বেরিয়ে যায়।
ভাটিগুলির মাথা কাদামাটি দিয়ে সম্পূর্ণ বন্ধ করা দেওয়া হলে(এই ধরনের উনুন বিপুল পরিমানে রাজস্থানে ব্যবহার করা হয়) সেই ধরনের উনুনকে ভাট্টি বলে এবং এইগুলি মূলতঃ বেশি রান্নার জন্য ব্যবহার করা হয়।

তথ্যসূত্র

উনুন
পাঞ্জাবি সংস্কৃতি
পাঞ্জাবি রন্ধনশৈলী
কলিসন্তরণোপনিষদ্‌

কলিসন্তরণোপনিষদ্‌ () বা কলি-সন্তরণ উপনিষদ হল হিন্দুধর্মের ১০৮ টি উপনিষদ এর মধ্যে একটি ছোট উপনিষদ।

কৃষ্ণ যজুর্বেদের অন্তর্গত এই উপনিষদে ‘যথা নামে তথা গুণে’ এই উক্তির বর্ণনায় ‘কলিযুগ’ এর দূষ্প্রভাব থেকে ‘তর’ (পার হওয়ার) জন্য অতি সহজ উপায় বর্ণিত হয়েছে। ‘হরি’ নামের মহিমা বর্ননার জন্য একে হরিনামোপনিষদ্ও বলা হয়ে থাকে।নারদ এবং ব্রহ্মার প্রশ্নোত্তর রূপের অবতারণায় এই উপনিষদ্ এর উৎপত্তি। খ্রিস্টীয় ষোড়শ শতাব্দীতে চৈতন্য মহাপ্রভু এটিকে জনপ্রিয় করে তোলেন। এই ছোটো গ্রন্থটিতে তিনটি মাত্র শ্লোক আছে। এই "হরে কৃষ্ণ" মন্ত্রকে 'মহামন্ত্র’ বলে আখ্যায়িত করা হয়েছে। মন্ত্রে "হরে" দ্বারা পরমেশ্বর ভগবান শ্রীকৃষ্ণের অন্তরঙ্গা শক্তি "শ্রীমতি রাধারানী" কে বুঝানো হয়েছে এবং ৮ বার উচ্চারিত হয়েছে। সেই সঙ্গে ভগবান কৃষ্ণ ও রামের নাম চারবার করে উচ্চারিত হয়েছে। এই গ্রন্থের মতে, এই মন্ত্রটি সজোরে উচ্চারণ করলে কলিযুগের সকল কুপ্রভাব কেটে যায়।

নামকরণ 
হিন্দু বিশ্বতত্ত্ব অনুসারে, চার যুগের মধ্যে বর্তমান যুগটি হল কলি যুগ বা কলি।  ‘সন্তরণ’ শব্দের অর্থ ‘সাঁতার কাটা’। গ্রন্থটির নামের অর্থ তাই, যে জ্ঞানের দ্বারা বর্তমান যুগকে সাঁতরে পার হওয়া যায়।

ইতিহাস 
এই ছোট উপনিষদে মাত্র ৩ টি মন্ত্র রয়েছে। নারদ এবং ব্রহ্মার প্রশ্নোত্তর রূপের অবতারণায় এই উপনিষদ্ এর উৎপত্তি। যাতে ‘কলিসন্তরণ’ (কলি যুগের দূষ্প্রভাব হতে বাঁচতে) সহজ উপায়ে ভগবান এর স্মরণ নেওয়া হয়েছে। এই উপনিষদের মূল বিষয় হল ব্রহ্ম (আত্মা) এর উপর যে মায়া নামক আবরণ থাকে, যে মায়ার প্রভাবে ব্রহ্ম সাক্ষাৎকার এর পথে বাঁধা হয়, সেখানে ১৬ নামের মন্ত্র উক্ত মায়াকে দূর করতে সক্ষম। যে মায়া দূর হলে সাধক নিজেকে সেই ব্রহ্ম স্বরূপ জানতে পারে। যেমন মেঘাচ্ছন্ন ‘সূর্য’ বায়ু দ্বারা মেঘ অপসারিত হলে স্বমহিমায় প্রকাশিত হয়ে প্রকট হয়। উপনিষদের শেষে নাম জপের মহিমার সুন্দর বিবরণ দেওয়া হয়েছে যার সাথেই উপনিষদের পরিসমাপ্তিও হয়েছে।

মুক্তিকোপনিষদ্‌ গ্রন্থে ১০৮টি উপনিষদের তালিকায় এই উপনিষদ্‌টির ক্রমসংখ্যা ১০৩।

তথ্যসূত্র

গ্রন্থপঞ্জি

আরও পড়ুন 
 A soকলিund recording of the Maha-mantra in Kali Santarana Upanishad, Universitat Pompeu Fabra, (Barcelona, Spain), 18 seconds
 Translated by K. Narayanasvami Aiyar
 Kali Santarana Upanishad,Translation and commentary by Swami Gaurangapada
 Kalisantaranaopanishad, Telugu Rendition
 Kalisantaranaopanishad, Sanskrit Rendition

উপনিষদ্‌
বৈষ্ণব ধর্মগ্রন্থ
নবদ্বীপ
হিন্দু ধর্মগ্রন্থ
পাঞ্জিরি

পাঞ্জিরি পাঞ্জাব অঞ্চলের পাকিস্তানি এবং ভারতীয় ঋতু প্রধান খাবার, যেটি একটি পুষ্টিকর সম্পূরক হিসাবে গণ্য করা হয়। এটি গমের আটা, চিনি এবং ভাজা ঘি থেকে তৈরি করা হয়, যার মধ্যে প্রচুর পরিমাণে শুকনো ফল, ভেষজ গঁদ মেশান হয়। এটি সাধারণত শীতকালে ঠান্ডা দূর করতে খাওয়া হয়। পাঞ্জিরি গরম খাবার হিসেবে বিবেচনা করা হয় এবং স্তন্য দুগ্ধ উৎপাদনে এটি সাহায্য করে, তাই পাঞ্জিরি, নবজাতক/জাতিকার মাকে খাওয়ান হয়।
এটা প্রাচীন কালে হিন্দুরা হাজার হাজার বছর ধরে ব্যবহার করেছেন, বহু শতাব্দী পরে শিখরা ব্যবহার করতে আরম্ভ করেন। পূজার প্রসাদ হিসাবেও পাঞ্জিরি ব্যবহৃত হয়।

উপকরণ

রন্ধন প্রণালী
 মোটা কড়াইতে ৫০০ গ্রাম  ঘি গরম করতে হবে।
 একের পর এক শুকনো ফলগুলি সোনালি-বাদামী হওয়া অবধি ভাজতে হবে। প্রথমে বাদাম, কাজু বাদাম, আখরোট,পেস্তা, মাখানা এবং শেষে মগজ(খরমুজের ছাড়ান বীজ)। কাগজে অতিরিক্ত তেল বার করে দেবার জন্য সরিয়ে রাখতে হবে।
 ওই একই ঘিতে পলাশ ভেজে নিতে হবে।
 এরপর নারকেল কুচিগুলি ভেজে নিতে হবে।
 খরমুজার দানা ছাড়া সমস্ত ভাজা শুকনো ফলগুলি মোটামুটি গুঁড়ো করতে হবে। একটি বড়ো প্যানে শুকনো ফল গুড়ো, নারকেল কুচি ও মগজ মিশিয়ে রেখে দিতে হবে। পলাশকেও মিহি গুড়ো করে সরিয়ে রাখতে হবে।
 বাকী ঘিতে আটাকে রোস্ট করতে হবে সোনালি রঙের হওয়া পর্যন্ত এবং যতক্ষণ না ঘি আটার থেকে আলাদা হয়ে যায়।
 আঁচ কম করে গুঁড়ানো গঁদের ক্রিস্টালগুলিকে ভাজা আটার ওপর ছড়িয়ে দিতে হবে, যতক্ষণ না ক্রিস্টালগুলি ফেপে ওঠে ও চড়চড় করা বন্ধ হয়।
 সটের গুড়ো ও জোয়ান ভাজা আটার মধ্যে মিশিয়ে,সমস্ত মিশ্রণটিকে নাড়তে হবে, যতক্ষণ সমস্ত উপকরণগুলি ভাল করে মিশে যায়।
 আঁচ বন্ধ করে মিশ্রণটি আরও ৫-১০ মিনিট নাড়তে হবে।
 এবার শুকনো ফল গুঁড়ো,মগজ,চিনি এবং পলাশ, ভাজা আটার মিশ্রণের সঙ্গে ভাল করে মেশাতে হবে। মিশ্রণটি বড় পাত্রে রেখে ঠাণ্ডা করতে হবে। 
 মিশ্রণটি এয়ারটাইট পাত্রে ভরে রাখতে হবে।

আরো দেখুন
পাঞ্জাবী রন্ধনপ্রণালী
ভারতীয় রন্ধনপ্রণালী

তথ্যসূত্র

 Panjiri

মিষ্টান্ন
ভারতীয় মিষ্টান্ন
পাঞ্জাবি সংস্কৃতি
পাঞ্জাবি রন্ধনশৈলী
ভারতীয় রন্ধনশৈলী
পাকিস্তানি রন্ধনশৈলী
গুজরাতি রন্ধনশৈলী
রাজস্থানি রন্ধনশৈলী
উত্তরপ্রদেশী রন্ধনশৈলী
বঙাল পুখুরী

বঙাল পুখুরী (;  ) অসমের যোরহাট জেলায় অবস্থিত একটি ঐতিহাসিক পুকুর। এই পুকুরটি যোরহাট নগরের ন-আলির নিকটে অবস্থিত ।

ইতিহাস
বদন বরফুকন আহোম সাম্রাজ্যের কর্মকর্তা ছিলেন। তিনি নিজস্বার্থ পূরণের জন্য মায়ানমার থেকে সৈন্য এনে সাধারণ প্রজাদের উপর অত্যাচার করতেন।  বদন বরফুকন এই পুকুরে স্নান করার সময় রুপসিং বঙাল সুযোগ পেয়ে তাকে হত্যা করে।  হত্যা করার জন্য তিনি পুরস্কার হিসেবে নগদ ধন পান। এই ধন ব্যবহার করে তিনি পুকুরটি পুনরায় খনন করে আধুনিকীরন করান।

বঙাল পুকুরের জল লোকে ব্যবহার করেন না। কারণ মানুষ হত্যা করে প্রাপ্ত ধন দ্বারা এই পুকুর পুনরায় খনন করা হয়েছিল।

তথ্যসূত্র

ভারতের জলরাশি
যোরহাটের দর্শনীয় স্থান
বিসপন্থী

বিসপন্থী বা বিসা পন্থ হল একটি দিগম্বর জৈন সম্প্রদায়। অপর সম্প্রদায়টির নাম তেরাপন্থী। 
 
প্রথাগতভাবে, জৈনরা দুটি প্রধান সম্প্রদায়ে বিভক্ত। যথা, দিগম্বর ও শ্বেতাম্বর। এই দুই সম্প্রদায় আবার বিভিন্ন উপসম্প্রদায়ে বিভক্ত। দিগম্বর তেরাপন্থ সম্প্রদায় মোক্ষের ১৩টি পথ নির্দেশ করে। অন্যদিকে অন্যদিকে বিসপন্থীরা ২০টি পথ নির্দেশ করে থাকে।

বিংশ শতাব্দীর কয়েকজন বিশিষ্ট বিসপন্থী ধর্মগুরু হলেন আচার্য প্রথমাচার্য চারিত্র্য চক্রবর্তী শান্তিসাগর, আচার্য সুবলসাগর, আচার্য সন্মতিসাগর, আচার্য বিদ্যানন্দ, আচার্য বর্ধমানসাগর, আচার্য বিশুদসাগর ও আর্যিকা জ্ঞানমতী।

তথ্যসূত্র

জৈন সম্প্রদায়